— Любы чалавек — гэта істота, якая складаецца з розных лапікаў. Але многія і многія людзі напружваюцца, калі бачаць, што ў кагосьці можа быць некалькі захапленняў, або пакліканняў, ці што. Я з такіх. Для мяне даоскія практыкі — асаблівая сістэма развіцця чалавека, якая ўключае, да прыкладу, вывучэнне медыцыны, водараў, пытанні здаровага харчавання, заняткі цыгун, тайцзыцюань, баявымі мастацтвамі і многае-многае іншае, — пачаліся ў 12 гадоў. Гэта цэлы светапогляд, які дазваляе чалавеку быць гарманічным, духоўна багатым і ісці па сваім шляху, рэалізоўваючы ўсё, чаго ён хоча.